stanford-oval/wikipedia huggingface dataset:
איצ'י וסקראצ'י
היסטוריה

בפרק "The Day the Violence Died" שבעונה השביעית מוזכר לראשונה ובהרחבה סיפור הרקע של המוצא של איצ'י וסקראצ'י. בפרק זה מתגלה לראשונה כי האמן צ'סטר לאמפוויק הוא זה שהמציא את דמותו של איצ'י (פרודיה על וולט דיסני ומיקי מאוס) במהלך שנת 1919 וכי הוא בעל זכויות היוצרים לדמות זו. במקור איצ'י נקרא "איצ'י העכבר בר המזל" (פרודיה על סדרת הסרטים המצוירים של אוסוולד הארנב) והוא כיכב לראשונה בסרטון המצויר "Manhattan Madness" אותו יצר לאמפוויק בעצמו. אף על פי כן, המפיק רוג'ר מאיירס החליט בהמשך להעתיק את יצירתו של לאמפוויק כאשר הוא הקים את אולפן ההפקות "אולפני איצ'י וסקראצ'י" בשנת 1921.
סקראצ'י החתול כיכב לראשונה בסרטון המצויר "That Happy Cat" בשנת 1928. לא ידוע מי המציא את סקראצ'י או האם הוא הועתק על ידי מאיירס באותו האופן שבו הוא העתיק את איצ'י מלאמפוויק. מאוחר יותר באותה שנה, איצ'י וסקראצ'י כיכבו לראשונה ביחד בסרטון המצויר "Steamboat Itchy" (פרודיה על הסרט המצויר "ספינת הקיטור וילי" אשר הוא הסרט הראשון של דיסני בו מופיעה דמותו של מיקי מאוס).
בהמשך נעשה שימוש בדמויותיהם של איצ'י וסקראצ'י בתסכית רדיו ששודר במהלך מלחמת העולם השנייה, ונעשה שימוש בדמויותיהם של איצ'י וסקראצ'י בסרטי תעמולה שונים נגד גרמניה הנאצית (התייחסות לסרטי התעמולה המצוירים הרבים שהופקו במהלך שנות ה-40 נגד גרמניה הנאצית). אף על פי כן, בפרק " Itchy & Scratchy Land" מסופר כי רוג'ר מאיירס האב הזדהה בפועל עם הנאצים, ובשל כך הפיק עוד במהלך 1938 סרט מצויר בשם "Nazi Supermen are our Superiors". בהמשך רוג'ר מאיירס נפטר וראשו מושם בתא קריוגני, בעוד שחברת ההפקות עוברת לראשותו של בנו, רוג'ר מאיירס הבן.
בשלב מסוים, הסרטים המצוירים של איצ'י וסקראצ'י זכו לתוכנית משלהם בטלוויזיה בשם "Itchy & Scratchy and Friends Hour" אשר בה נוספו לדמויות הראשיות דמויות משנה רבות (פרודיה על המגמה של הוספת דמויות משנה זניחות ומיותרות רבות לזיכיונות הסרטים המצוירים הקלאסיים השונים שעברו לפורמט טלוויזיוני לאורך השנים). באחד הפרקים הומר סימפסון אף מדבב קול של דמות משנה חדשה בסדרה - כלב בשם פוצ'י שאוהב לגלוש ולרכב על סקייטבורד.
במהלך העשורים האחרונים התוכנית של איצ'י וסקראצ'י משודרת באופן קבוע במהלך תוכניתו של קראסטי הליצן כאשר הסרטונים עצמם מופקים בקוריאה הדרומית.
בשלב מסוים אולפני איצ'י וסקראצ'י עוברים פשיטת רגל לאחר שלאמפוויק תובע את האולפנים בסך 800 מיליון דולרים. אף על פי כן, לבסוף אולפני איצ'י וסקראצ'י ניצלים מסגירה.
הפורמט של התוכנית של איצ'י וסקראצ'י עבר בעבר שינוי קיצוני בעבר בעקבות קמפיין מחאה בראשותה של מארג' סימפסון כאשר המפיקים נאלצו להסיר את כל גילויי האלימות מהסרטונים. אף על פי כן, לבסוף הוחלט להחזיר את התוכנית לפורמט המקורי והאלים שלה.
בעקבות ההצלחה הרבה של התוכנית של איצ'י וסקראצ'י בעולם של משפחת סימפסון, הופקו לאורך השנים סרטי קולנוע שונים בכיכובם, נוצר מחזה בכיכובם, ונוצר אף פארק שעשועים של איצ'י וסקראצ'י בשם "Itchy and Scratchy Land" (סאטירה של דיסנילנד). בעונה השישית של משפחת סימפסון, בפרקה הראשון, המשפחה נוסעת לפארק השעשועים של איצ'י וסקראצ'י אשר נסגר לבסוף לאחר שהרובוטים בפארק התקלקלו והחלו לרצוח אנשים.
מוצרים נלווים

הפופולריות הרבה לה זכתה משפחת סימפסון לאורך השנים הפכה אותה לתעשייה המכניסה מיליארדי דולרים ממכירת מוצרים נלווים. בעקבות כך, דמויותיהם של איצ'י וסקראצ'י (בנוסף ליתר דמויות הסדרה) מופיעים על גבי מוצרים רבים, החל מחולצות ועד כרזות.
מוצרים נלווים > משחקי וידאו

בנוסף להופעות אורח רבות במשחקי וידאו שונים של "משפחת סימפסון" שיצאו לשווקים במהלך שנות ה-90, לאורך השנים יצאו לשווקים משחקי וידאו שונים בכיכובם של איצ'י וסקראצ'י - בשנת 1993 יצא לשווקים משחק הגיים בוי "Itchy & Scratchy in Miniature Golf Madness", שילוב של משחק פלטפורמה וסימולציה של משחק גולף. שנתיים לאחר מכן יצר לשווקים המשחק "Jump'n'Run The Itchy & Scratchy Game" לקונסולות המשחק סופר נינטנדו וגיים גיר. כמו כן, במהלך שנת 2008 יצא לשווקים גם המשחק הסלולרי "The Simpsons - Itchy and Scratchy Land".
מוצרים נלווים > קומיקס

במהלך 1993 יצאו לשווקים בארצות הברית שלוש חוברות קומיקס של איצ'י וסקראצ'י.
בובות של איצ'י
וייב (צמד מוזיקלי)

| --- | --- |
מתיאס דאוויד' מתיאסון, 2024
מתיאס דאוויד' מתיאסון, 2024
 תקופת הפעילות:  מ-2022
 xn--vb-1ia.is
 חברים
 מתיאס דייוויד מתיאסון הלפדן הלגי מתיאסון
וייב (באיסלנדית: VÆB, ב-IPA: [ˈvaip:]) הוא צמד מוזיקלי איסלנדי, המורכב מהאחים מתיאס דאוויד' מתיאסון (נולד ב-7 בדצמבר 2004) והלפדן הלגי מתיאסון (נולד ב-4 ביוני 2003). הצמד נבחר לייצג את איסלנד באירוויזיון 2025, שיתקיים בבזל שבשווייץ, עם השיר "Róa".
קריירה מוזיקלית

בספטמבר 2022 הוציא וייב את אלבום הבכורה שלו, Væb tékk. לצורך קידומו בשווקים הרלוונטיים פורסמו מתוכו שני סינגלים: "Aron Can (Borđar kál)" ו-"This kallar á drykk". בשנת 2023 פרסם עם אינגי באור רמיקס לשיר "Ofbođslega frægur", שרשם את שירו הראשון שדורג בין 20 השירים הפותחים במצעד הפזמונים האיסלנדי.
בשנת 2024 השתתף ב-Söngvakeppnin 2024, הקדם האיסלנדי לאירוויזיון 2024, עם השיר "Bíómynd". ב-17 בפברואר התחרו צמד האחים בחצי הגמר הראשון של התחרות. הם דורגו במקום הראשון והעפילו לגמר, בו הגיעו למקום הרביעי. עם זאת, "Bíómynd" הפך ללהיט ברחבי איסלנד, והגיע בשיאו למקום העשירי במצעד הפזמונים.
בשנה שלאחר מכן שבו האחים לקדם הארצי, הפעם עם השיר "Róa".‏ ב-8 בפברואר התחרו בחצי הגמר, שבסופו הצליחו להעפיל לגמר.‏ "Róa" קיבל את מספר הנקודות הגבוה ביותר הן מהקהל והן מהשופטים, ועל כן הוכרז כזוכה בתחרות.
לאחר פרסום השיר המתחרה "Róa" טען אופיר כהן כי הוא מועתק מ"חתונת השנה", שכתב בשעתו לאיתי לוי ולאייל גולן. כהן מסר לאתר "ForReal": ”בתור יוצר, זה תמיד מרגש ומשמח אותי לראות איך יצירות שלי משפיעות ומעוררות השראה ביצירות ברחבי העולם. חשוב לי להבהיר שבמקרה הזה זה לא עניין של "דמיון" או "השראה" – מדובר בהעתקה ישירה וברורה של היצירה שלי”. ב-2 בפברואר סיפר הצמד לאתר חדשות איסלנדי כי הוא מעולם לא שמע על שירו של כהן מעולם. ב-25 בפברואר, לאחר ניצחון האחים בקדם האיסלנדי לאירוויזיון שיגר כהן מכתב לאיגוד השידור האירופי בבקשה שלא לאפשר את השתתפותם בתחרות.
הערות שוליים

↑  "TÓNLISTINN - LÖG". Plötutíðindi (באיסלנדית). אורכב מ-המקור ב-1 במרץ 2023. נבדק ב-23 בפברואר 2025. {{cite web}}:  (עזרה)
↑  Justicia, Fran (2024-02-17). "Væb y Anita consiguen el pase para la gran final del Söngvakeppnin 2024" [Væb and Anita get the pass to the grand final of Söngvakeppnin 2024]. ESCplus España (בEuropean Spanish). נבדק ב-2024-02-17.
↑  Vefritstjórn (2024-03-27). "Úrslit símakosninga í undanúrslitum Söngvakeppninnar 2024" [Televoting results of the semi-finals of Söngvakeppnin 2024]. ruv.is (באיסלנדית). RÚV. נבדק ב-2024-03-27.
↑  "Yfirlýsing frá RÚV vegna kosningar á Úrslitakvöldi Söngvakeppninnar 2024" [Statement from RÚV regarding the voting on the Final Night of Söngvakeppnin 2024] (PDF). Morgunblaðið (באיסלנדית). 2024-03-04. נבדק ב-2024-03-04.
↑  Neil Farren (17 בינואר 2025). "Iceland: Söngvakeppnin 2025 Artists Revealed". נבדק ב-23 בפברואר 2025. {{cite web}}:  (עזרה)
↑  Júlía Margrét Einarsdóttir (8 בפברואר 2025). "VÆB, Stebbi Jak og Ágúst áfram í úrslit Söngvakeppninnar". Ríkisútvarpið (באיסלנדית). נבדק ב-23 בפברואר 2025. {{cite web}}:  (עזרה)
↑  Anna María Björnsdóttir (22 בפברואר 2025). "VÆB vinna Söngvakeppnina 2025". Ríkisútvarpið (באיסלנדית). נבדק ב-23 בפברואר 2025. {{cite web}}:  (עזרה)
↑  "'Söngvakeppnin' winners VÆB will head to Basel for Iceland". Eurovision Song Contest. 22 בפברואר 2025. נבדק ב-22 בפברואר 2025. {{cite web}}:  (עזרה)
↑  ברק אברגיל, הועתק מאייל ואיתי? השיר שמועמד לאירוויזיון, "ForReal",‏ 19 בינואר 2025
↑  ברק אברגיל, סערת ההעתקה בשיר האירוויזיון: "לא שמענו על השיר הישראלי", "ForReal",‏ 2 בפברואר 2025
| --- | --- |
בקרת זהויות :  MusicBrainz: 18260998-920a-4aaa-b07d-903c3a06a975
Make You Mine (שיר של מדיסון ביר)

| --- | --- |

 סינגל בביצוע מדיסון ביר
 יצא לאור:  9 בפברואר 2024
 פורמט:  הורדת מוזיקה, הזרמת מוזיקה 
 תאריך הקלטה:  אוקטובר 2023
 סוגה:  פופ • EDM
 שפה:  אנגלית
 אורך:  3:41
 חברת תקליטים:  אפיק • Sing It Loud
 כתיבה:  מדיסון ביר, לירוי קמפליט
 הפקה:  מדיסון ביר, לירוי קמפליט
 
"Make You Mine" (בעברית: "להפוך אותך לשלי") הוא שיר של הזמרת-יוצרת האמריקאית מדיסון ביר. הסינגל יצא לאור ב-9 בפברואר 2024 על ידי חברות התקליטים אפיק ו-Sing It Loud. השיר נכתב והופק על ידי ביר ולירוי קמפליט.
רקע

ב-6 בפברואר 2024, פרסמה ביר קטע מן "Make You Mine" ברשתות החברתיות. למחרת, הכריזה ביר על תאריך שחרור ועל עטיפת הסינגל. הסינגל יצא לאור ב-9 בפברואר 2024.
פרסים ומועמדויות

| פרס | שנה | קטגוריה | תוצאה | מקור |
| --- | --- | --- | --- | --- |
| פרס גראמי | 26 בינואר 2025 | הקלטת הדאנס פופ הטובה ביותר | מועמדות |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 186 |  |
|  אוסטריה | Ö3 אוסטריה טופ 40‏ | 60 |  |
|  אירלנד | מצעד הסינגלים האירי | 33 |  |
|  ארצות הברית | מצעד השירים מתחת להוט 100 | 9 |  |
|  ארצות הברית | מצעד שירי הרדיו | 42 |  |
|  ארצות הברית | מצעד הדאנס/מיקס שואו איירפליי | 23 |  |
|  ארצות הברית | מצעד הפופ איירפליי | 17 |  |
|  הולנד | מצעד 40 הסינגלים ההולנדיים | 12 |  |
|  הולנד | מצעד 100 הסינגלים ההולנדיים | 65 |  |
|  הממלכה המאוחדת | מצעד הסינגלים הבריטי | 50 |  |
|  יוון | IFPI Greece | 19 |  |
|  ישראל | המצעד הרשמי של גלגלצ | 9 |  |
|  נורווגיה | VG-lista | 35 |  |
|  ניו זילנד | המצעד הניו זילנדי הרשמי | 8 |  |
|  סלובקיה | ČNS IFPI | 84 |  |
|  פולין | ZPAV | 43 |  |
|  צ'כיה | ČNS IFPI | 90 |  |
|  קנדה | קנדה הוט 100 | 82 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 85 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  ארצות הברית | מצעד הפופ איירפליי | 32 |  |
הערות שוליים

1 2 3  Zemler, Emily (February 9, 2024). "Madison Beer Wants to 'Make You Mine' on Provocative New Single". Rolling Stone. Retrieved March 24, 2024.
↑  Madison Beer [@madisonbeer] (February 6, 2024).
"i wanna make you mine". Retrieved March 24, 2024 – via Instagram.
↑  Madison Beer [@madisonbeer] (February 6, 2024). "i wanna make you mine". (Tweet). Retrieved March 24, 2024 – via Twitter.
↑  Madison Beer [@madisonbeer] (February 7, 2024).
"make you mine 🔊 friday let's dance". – via Instagram.
↑  2025 GRAMMYs: See The Full Winners & Nominees List | GRAMMY.com, grammy.com
↑  Radio Songs, בילבורד, ‏17 באוגוסט 2024
↑  Pop Airplay, בילבורד, ‏27 ביולי 2024
↑  Year-end Charts – Pop Airplay Songs, בילבורד, ‏2024
מתיחות

ערך זה עוסק במונח פיזיקלי. אם התכוונתם למשמעות אחרת, ראו .
מתיחות בחבל המקשר בין שתי מסות, מסומנת באות T.
בפיזיקה, מתיחות (מסומנת לרוב ב- \ T) היא כוח תגובה, הפועל על ידי מיתר מתוח (כגון חבל, או שרשרת), על העצם שמותח אותו. כיוון הכוח הוא תמיד לאורך המיתר, מן העצם למיתר.
המתיחות קיימת אף בתוך המיתר עצמו: אם המיתר היה מחולק לשניים, כל חצי היה מפעיל את אותו הכוח על החצי השני. המתיחות של המיתר קובעת תכונות של רעידת המיתר, ואורך הגל העצמי של המיתר, ומשפיעה לפיכך על התדר. לכן בכלי מיתר מוזיקליים המיתרים מתוחים במתיחויות שונות - על מנת ליצור צלילים שונים.
כוח המתיחות

עוצמת כוח המתיחות גדל, ככל שהמתיחה חזקה יותר. במתיחה חלשה, הכוח פועל על פי חוק הוק בדומה לכוח הפועל על קפיץ: הוא תלוי בקבוע הקפיץ (קבוע המשתנה על פי תכונות כמו החומר, הצפיפות וצורת המיתר) ובהפרש אורך המיתר שנוצר עקב מתיחתו. כך גם בעת השימוש בחץ וקשת עוצמת כוח המתיחות שנצטברה במיתר עוברת אל החץ כאנרגיה קינטית, הגורמת לו לעוף אל עבר המטרה. ככל שהמתיחות גדולה יותר, גדל המרחק אליו יגיע החץ.
כוח המתיחות > חישוב כוח המתיחות

למשל, עבור מיתר מקובע בקצה אחד ובקצה השני קיימת משקולת במסה m ניתן לחשב את המתיחות לפי החוק הראשון של ניוטון ( \sum {\vec {F}}=0) מקבלים ש-
 \sum {\vec {F}}={\vec {T}}-m{\vec {g}}=0 כאשר T היא המתיחות  ו-g היא תאוצת הכובד.
השפעת המתיחות על מהירות של גלים במיתר

מתיחות של מיתר משפיעה על מהירות גלים המתקדמים בו, ועל התדירויות העצמיות שלו. מהירות הגל נתונה על ידי  v={\sqrt {\frac {T}{\rho }}}, כאשר  T היא המתיחות ו- \rho  היא צפיפות המיתר.
ראו גם

מיתר
תורת המיתרים
הערות שוליים

↑  מתיחות בחתך רוחב היא גודל הכוח שבו חלקו האחד של המיתר מושך את חלקו השני של המיתר
↑  מחשבון מתיחות, באתר Omni
| --- | --- |
בקרת זהויות :  GND: 4134428-5 
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
מתיחות בחבל הנוצרת כתגובה לכוח הכבידה המופעל על הגוף המחובר אליו. משום שהגוף נמצא במצב סטטי של שיווי משקל, סכום הכוחות הפועלים עליו חייב להיות אפס.
פרד אגיין

| --- | --- |

 לידה:  19 ביולי 1993 (בן 31) בריטניה
 שם לידה:  פרד ג'ון פיליפ גיבסון
 שם במה:  פרד אגיין... • פרד
 מוקד פעילות:  הממלכה המאוחדת 
 תקופת הפעילות:  מ-2014
 עיסוק:  זמר • כותב שירים • רב-נגן מפיק מוזיקלי • רמיקסר
 סוגה:  דאנס-פופ • היפ הופ פופ • האוס
 שפה מועדפת:  אנגלית 
 חברת תקליטים:  אנטרטיינמנט וואן מיוזיק
 פרסים והוקרה:  פרס גראמי להקלטת הדאנס הטובה ביותר (2024) 
 www.fredagain.com
 פרופיל ב-IMDb
 
פרד ג'ון פיליפ גיבסון (באנגלית: Fred John Philip Gibson; נולד 19 ביולי 1993), הידוע באופן מקצועי בשם פרד אגיין (באנגלית: Fred Again; מעוצב כ-..Fred again) או בשם פרד (מעוצב באותיות גדולות כ-FRED), הוא זמר, כותב שירים, רב-נגן, מפיק מוזיקלי ורמיקסר בריטי.
קריירה

כמפיק וככותב שירים, פרד אגיין ידוע במגוון האמנים שעבד עימם: סטורמזי, אד שירן, בורנה בוי, הלסי, בריאן אינו, סטפלון דון, The xx ואוקטביאן (אנ').
הוא נכלל ברשימה האירופאית פורבס 30Under30 לשנת 2023. ב-11 באוגוסט 2023 הוציא את הסינגל "adore u" עם Obongjayar.
דיסקוגרפיה > אלבומי אולפן

2021: Actual Life (April 14 – December 17 2020)
2021: Actual Life 2 (February 2 – October 15, 2021)
2022: Actual Life 3 (January 1 – September 9, 2022)
2024: Ten Days
דיסקוגרפיה > מיני-אלבומים

2020: Actual Life
2022: USB
דיסקוגרפיה > אלבומים משותפים

2020: Gang (ביחד עם Headie One)
כתיבת שירים והפקה

להלן רשימה חלקית של הדיסקוגרפיה של כתיבת שירים והפקות של אגיין.
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | תגלית השנה |  | מועמדות |  |
| 2024 | פרס גראמי | הקלטת הדאנס/אלקטרונית הטובה ביותר | "Rumble" | זכייה |  |
| 2024 | פרס גראמי | הקלטת הדאנס/אלקטרונית הטובה ביותר | "Strong" | מועמדות |  |
| 2024 | פרס גראמי | אלבום הדאנס/אלקטרוני הטוב ביותר | Actual Life 3 (January 1 – September 9 2022) | זכייה |  |
| 2024 | פרסי המוזיקה הבריטית | אמן השנה הבריטי |  | מועמדות |  |
| 2024 | פרסי המוזיקה הבריטית | אמן הדאנס הטוב ביותר |  | מועמדות |  |
| 2024 | פרס המוזיקה של MTV אירופה | האלקטרוני הטוב ביותר |  | מועמדות |  |
| 2025 | פרס גראמי | הקלטת הדאנס/אלקטרונית הטובה ביותר | "Leavemealone" (עם בייבי קים) | מועמדות |  |
הערות שוליים

↑  Fred John Philip Gibson, ascap
↑  Fred again x Oneman Pay Homage To Wiley With 'Eskimo Disko', clashmusic
↑  Christine and the Queens – Comme si (Fred again Remix), soundcloud
↑  Listen: Brian Eno and Karl Hyde's new collaborative single "The Satellites", consequence
↑  First Listen: Brian Eno & Karl Hyde, 'Someday World', npr
↑  We've listened to the Clean Bandit and Demi Lovato song ten times in a row and here are our findings, popjustice
↑  Universal Music Publishing Australia Signs Robinson To Global Publishing Deal, themusicnetwork
↑  Forbes 30 Under 30 2023: Entertainment, Forbes (באנגלית)
↑  Fred Gibson Credits, allmusic
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  BRITs 2024 Nominees revealed!, BRIT Awards (באנגלית)
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  ISNI: 0000 0004 9379 5075  MusicBrainz: bca46a0c-25c9-42ca-98c2-e64c8a5e337e  VIAF: 6006169084861590310006   WorldCat (עם VIAF): 6006169084861590310006
שיגרו מיאמוטו

| --- | --- |

 לידה:  16 בנובמבר 1952 (בן 72) Sonobe, יפן 
 מדינה:  יפן 
 השכלה:  Kanazawa College of Art 
 תקופת הפעילות:  מ-1977 
 מקצוע:  מעצב משחקי וידאו
 מעסיק:  נינטנדו 
 בן או בת זוג:  Yasuko Miyamoto 
 מספר צאצאים:  2 
 פרסים והוקרה:  אביר מסדר האמנויות והספרות (2006)  Digital Content Expo Asiagraph Award Tsumugi Prize (2009)  CEDEC Awards - Special Award (2008)  Japan Game Awards Minister of Economy, Trade and Industry Award (2008)  Game Developers Choice Award - Lifetime Achievement (2007)  The Jim Henson Celebration Honor (2008)  Japan Inter-Design Prize (1990)  AMD Award - Best Producer/Director (1997)  פרס נסיך אסטוריאס לתקשורת ולמדעי הרוח (2012)  פרס באפט"א למפעל חיים (2010)  פרסי נסיך אסטוריאס 
 חתימה:   
 
מיאמוטו אוחז בבקר של קונסולת Wii.
שיגרו מיאמוטו (ביפנית: 宮本茂, באנגלית: Shigeru Miyamoto, נולד ב־16 בנובמבר 1952) הוא מעצב משחקי וידאו יפני ובכיר בחברת המשחקים נינטנדו.
מיאמוטו הוא אחד ממעצבי המשחקים המוערכים ביותר בתעשייה. רבים ממשחקיו היו לאבני דרך בתעשיית משחקי הווידאו והוא לעיתים קרובות מכונה "אבי המשחקים המודרניים". בין יצירותיו המפורסמות סדרות המשחקים "דונקי קונג", "סופר מריו"', "זלדה" וקונסולת המשחק Wii.
ביוגרפיה > לפני נינטנדו

מיאמוטו נולד ב-16 בנובמבר 1952, בעיירה הכפרית סונובה אשר בקיוטו, יפן. בילדותו אהב לטייל בטבע ולצייר נופים, חוויות שהיו מקור השראה חשוב לעבודתו כמעצב
בשנת 1970 החל ללמוד במכללת "קאנאזאווה מוניצ'י לאומנות תעשייתית ומלאכה", לימודים אותם סיים כעבור חמש שנים כמעצב תעשייתי.
ביוגרפיה > עבודתו בנינטנדות

מיאמוטו תכנן קריירה כמאייר מנגה, אך ב-1977, שנתיים מסיום לימודיו ולאחר מפגש מוצלח עם מנכ"ל נינטנדו, החל מיאמוטו לעבוד בזרוע פיתוח המשחקים של נינטנדו כמעצב.
בשנת 1980 היה מיאמוטו שותף בפיתוח משחק הארקייד Radar Scope. לאחר הצלחת המשחק ביפן, ניסתה החברה לשווק את המשחק גם לשוק האמריקאי ויחידות רבות של מכונת המשחק נשלחו לארצות הברית. אלה לא נמכרו, מה שהוביל לתסבוכת כלכלית. בניסיון להיפטר מהסחורה העודפת, מנכ"ל החברה הטיל אז על מיאמוטו את מלאכת הסבת מכונות המשחק הקיימות למשחק חדש. מיאמוטו הגה ופיתח רעיון למשחק, וצוות טכני דאג לשלבו בחומרה הקיימת. המשחק שנקרא "דונקי קונג", על שם דמות במשחק, היה ללהיט מסחרר. לא רק שהמשחק הציל את החברה מפשיטת רגל, הוא גם הוליד את דמותו של סופר מריו, הנחשבת עד היום לספינת הדגל של נינטנדו ולאחת הדמויות המצוירות האהודות ביותר. המשחק זוכה גם כיום לאזכור של כבוד כמשחק הפלטפורמה ה"אמיתי" הראשון[דרוש מקור].
לאורך שנות פעילותו בתעשייה היה מיאמוטו מעורב בפיתוח שלל כותרים פורצי דרך.
שנתיים לאחר ההפצה של "האחים מריו", ראשון הכותרים בכיכוב האחים, ראה אור ב-1985 משחק ההמשך "האחים סופר מריו" שפותח למכשיר ה-NES. המשחק הוכר עד לאחרונה כמשחק הווידאו הנמכר בכל הזמנים[דרוש מקור] והנחיל סטנדרטים חדשים לז'אנר משחקי הפלטפורמה[דרוש מקור]. מיאמוטו הוביל את פיתוחו של משחק המשך נוסף בשם Super Mario 64, ששוחרר בשנת 1996 והיה למשחק הפלטפורמה התלת-ממדי הראשון[דרוש מקור], המשחק אפשר לראשונה שליטה בנקודת ההשקפה ולווה בשלט אנלוגי, בעיצובו של מיאמוטו, שנהיה הסטנדרט לאלו שבאו בעקבותיו[דרוש מקור].
בנוסף לעבודתו בפיתוח משחקים, מיאמוטו היה מעורב גם בפיתוח קונסולות. כשנינטנדו עבדה על ה-SNES, הוא הציע עיצוב של שלט הכולל ארבעה כפתורים מקימה ועוד שני "כפתורי כתף", הנמצאים בצד השלט. עיצוב זה שופר במהלך השנים והפך למבנה המקובל של שלט קונסולה.
בשנת 1986 ראה אור ראשון הכותרים בסדרת "האגדה של זלדה", משחק הנחשב לאבי משחקי התפקידים (אף שלא היה משחק תפקידים בעצמו)[דרוש מקור], וב-1998 יצא הכותר החמישי מסדרת זלדה, רב מכר (גרף 150 מיליון דולר עד לסוף השנה) הנחשב על ידי רבים כמשחק הטוב בכל הזמנים[דרוש מקור]. שניהם פירות רוחו של מיאמוטו.
בשנת 2015 כהן בקצרה כנשיא נינטנדו בעקבות מות הנשיא, אך הוחלף.
חיים אישיים

מיאמוטו גר ביפן ונשוי ליאסוקו, לזוג שני ילדים.
מיאמוטו מספר שאינו מרבה לשחק מחוץ למסגרת העבודה, אלא מעדיף להעביר את זמן הפנוי בנגינה בגיטרה ובבנג'ו.
פרסים

מיאמוטו זכה לא אחת להכרה בתרומותיו, בקרב קהילת השחקנים ועמיתיו. בשנת 1998 חנך את היכל התהילה של האקדמיה לאמנות ומדע אינטראקטיביים. בטקס הנבחרים של מפתחי המשחקים שנערך במרץ 2007, זכה מיאמוטו בפרס מפעל חיים על עבודתו בתחומי משחקי הווידאו ומערכות המשחק.
הערות שוליים

↑  ‏
אתר סוכנות הידיעות רויטרס
| נינטנדו |
| --- | --- | --- |
| קונסולות נייחות | Color TV Game ‏• Nintendo Entertainment System ‏• Super Nintendo Entertainment System ‏• נינטנדו 64 ‏• נינטנדו גיימקיוב ‏• Wii ‏• Wii U ‏• נינטנדו סוויץ' ‏• נינטנדו סוויץ' 2 |  |
| קונסולות ניידות | Game & Watch • וירטואל בוי • גיים בוי ‏• גיים בוי קולור ‏•  גיים בוי אדוונס • נינטנדו DS ‏• נינטנדו 3DS |  |
| סדרות דגל | סופר מריו • האגדה של זלדה • פוקימון • מטרויד • דונקי קונג • קירבי • Star Fox • יושי • ספלטון • F-Zero • קיד איקרוס |  |
| אנשי מפתח בחברה | שיגרו מיאמוטו • סאטורו איווטה • סטושי טג'ירי • יושיהירו מורי |  |
| שונות | Super NES Classic Edition • NES Classic Edition • Mii • דליפת המידע של נינטנדו • Game Freak • אמיבו |  |
| --- | --- |
בקרת זהויות :  PLWABN: 9813303497005606  BIBSYS: 14038305  BNE: XX4429233  BnF: cb14122110c (data)  CANTIC: a10599678  GND: 1075180996  ISNI: 0000 0000 3704 7452  LCCN: n2005078155  MusicBrainz: 1927f310-fbbc-44ad-bf1b-9dffd86e63dc  NDL: 00818168  NSK: 000719840  NTA: 393324990  RKD: 268592  SUDOC: 234160918  ULAN: 500594393  VIAF: 78191821   WorldCat (עם VIAF): 78191821
מרדכי גימפל יפה

| --- | --- |

 לידה:  1820 תק"פ אוטנה, האימפריה הרוסית
 פטירה:  1891  (בגיל 71 בערך) כ"ה בחשוון תרנ"ב יהוד, האימפריה העות'מאנית
 מקום קבורה:  בית הקברות סגולה 
 מקום פעילות:  רוז'ינוי, יהוד, האימפריה העות'מאנית
 תקופת הפעילות:  ? – 26 בנובמבר 1891 
 תחומי עיסוק:  תנ"ך, מדרש, תלמוד בבלי, פסיקת הלכה, יישוב ארץ ישראל
 רבותיו:  ר' יצחק מוולוז'ין
 תלמידיו:  הרב יחיאל מיכל פינס, הרב יוסף צבי הלוי
 בני דורו:  הרב שמואל מוהליבר
 חיבוריו:  "הגדת מרדכי" על הגדה של פסח  הגהות וביאורים למדרש שוחר טוב על תהילים,  "תכלת מרדכי" על פירוש הרמב"ן לתורה,  "אלף המגן" על מסכת הוריות (יחד עם גיסו)
 אב:  דב בער יפה 
 
בית הראשונים במושבה יהוד
הרב מרדכי גימפל יפה (תק"פ, 1820 – כ"ה בחשוון תרנ"ב, 26 בנובמבר 1891) היה רבה של העיירה רוז'ינוי שברוסיה הלבנה, ומאנשי העלייה הראשונה.
קורות חיים

נולד בעיירה אוטיאן שבצפון ליטא. מצאצאי הרב מרדכי יפה "בעל הלבושים". אביו, הרב דב בער יפה (ר' בער'ל טורצר), היה תלמידו של הרב חיים מוולוז'ין. האב נפטר בגיל 32, כנראה משבץ, בעוד מרדכי גימפל הצעיר היה בן תשע בלבד.
למד בוולוז'ין. הוא תמך בלימוד הלכה מסודר.
כיהן במשך כ-40 שנים כרבה של העיירה רוז'ינוי. בתחילת תרמ"א (נובמבר 1882) סייע ליחיאל בריל ולרב שמואל מוהליבר במציאת קבוצת איכרים יהודים מסביבת רוז'ינוי, שיהיו מוכנים לעלות איתו ארצה ולעסוק בחקלאות.
במהלך הכנותיו לעלייתו ארצה, החל הרב יפה לעסוק בהרחבה בתחום של סדר זרעים.
היה מראשוני החברים בחובבי ציון, והתכתב בנושאים אלו עם משה מונטיפיורי, וכן עם הרב צבי הירש קלישר והרב שמואל מוהליבר. כתב, לעיתים בשיתוף הרב מוהליבר, מאמרים לעיתון הלבנון של בריל. בחלקם יצא נגד משכילים שביקשו לפגוע בתורה.
ב-1888 עלה לארץ ישראל יחד עם משפחות רבות מעיירתו, והתיישב במושבה עקרון. הוא סירב להזמנת רבנים מהיישוב הישן, להתיישב ביניהם. זמן קצר לאחר עלייתו יסד ישיבה ביהוד, מושבה שננטשה זמן קצר קודם לכן מתושביה עקב הפחד ממחלת המלריה.
הישיבה נקראה 'עץ חיים', כשמה של הישיבה המפורסמת בוולאז'ין, שבה למד.
שנה זו הייתה ערב שנת שמיטה, ובפולמוס השמיטה הרב צידד בהחמרה ובהתנגדות להקלות כלשהן. הוא טען שאין סכנת נפשות או סכנה של איבוד האחיזה בקרקע, אם המתיישבים ישמרו שביעית
המתיישבים בעקרון שמעו לרב יפה ושבתו מעבודה חקלאית בשנת השמיטה, למרות איומי פקידי הברון.
שש שנים לאחר עלייתו ארצה חלה הרב יפה בקדחת ונפטר, במושבה יהוד. קברו נמצא בבית העלמין הישן של פתח תקווה, בתוך בית העלמין סגולה, לפי בקשתו שלא להיקבר בירושלים, על מנת להוכיח "שגם מקום זה קדוש בקדושת ארץ ישראל". ללוויה הגיעו רבנים ואישי ציבור, כולל הרב דיסקין הישיש, בניגוד למנהגו שלא לצאת את ירושלים. הרב עמד במשך כל ההספדים אשר נמשכו שלוש שעות.
מורשתו

לרב יפה מיוחסת האימרה: "לא מכים על חטא – על הלב של מישהו אחר". נטען כי היא נאמרה בעת שאנשי קהילת רוז'ינוי ביקשו למצוא אשמים בחטאים שגרמו למגפת הכולרה.
מסופר עליו שכאשר ראה את ראשון לציון לראשונה, כעשר שנים אחרי היווסדה, לפני שבירך "ברוך מציב גבול אלמנה", אמר: "אמנם היא קצת חצופה, ובכל זאת היא אלמנה. ברוך מציב גבול אלמנה".
כתב כי יש למצוא צדדים להקל ולהתיר עגונות כפי היכולת.
ספרייתו של הרב יפה ברוז'ינוי עלתה באש, בשריפה הגדולה שהתחוללה בעיירה, בין היתר נשרפו בה כתבי יד שתיארו מאורע מיסטי שאירע לרבי חיים מוולוז'ין ושעל פיו ביאר לתלמידיו כמה אגדות חז"ל מוקשות. ארכיונו האישי שמור בספרייה הלאומית.
בין תלמידיו היו יחיאל מיכל פינס ויוסף צבי הלוי.
משפחתו

הרב גימפל-יפה היה אח-סבתו (אם אביו) של הרב אברהם יצחק הכהן קוק, איתו עמד בקשרים גם לאחר עלייתו ארצה (האיגרת הפותחת את הכרך הראשון בקובץ אגרות הראי"ה ממוענת לרב יפה ועוסקת בהכנות לקראת העלייה). גיסו, הרב נתן נטע פלאום, היה רב העיירה קרקינובה.
אשתו הראשונה הייתה הינדה יפה, ולהם שמונה ילדים: יוסף, דב, אליהו, צבי, יחזקאל, יעקב, רבקה ויוכבד. לאחר שנפטרה הינדה, נישא שנית לצ'שנה-מלכה, ואיתה עלה לישראל.
בנו הבכור יוסף היה גבאי ישיבה, למדן וסוחר בעיר ניקופול.
בנו דב בר נישא לחיה לאה בת פישל לאפין מהורדנה ("ר' פישל נגיד"). בניהם היו אריה לייב יפה ובצלאל יפה.
בנו הרב יעקב רבינוביץ התגורר בלוצין. לימד את שאר בשרו הרב אברהם יצחק הכהן קוק בהיותו נער צעיר.
בתו רבקה נישאה לרב יוסף זכריה שטרן, אב"ד שאוולי, מחבר הספר "זכר יהוסף".
בתו יוכבד נישאה לרב צבי הירש הכהן וולק, רבה של פינסק, מחבר הספר "כתר כהונה".